
      Első fejezet

      A világítótorony

      
        Az esti köd ezüstös leplet vont a tenger fölé. A világítótorony fénycsóvája lassan sepregette a vizet, nyugodt volt és állhatatos, hazavezette a hajókat. Lent a köveken egy kis macska ült, farkát büszkén a mancsai köré tekerte, úgy nézte e hullámokat, mintha ő lenne a part valódi őre. 
      

      
        Ma este nem volt egyedül. A hullámok mögött egy fókacsalád tűnt fel, kis kopasz fejük csillogott a holdfényben. Lágyan ugattak, kíváncsiak voltak a köveken ülő kis macskára. A macska megmozgatta bajuszát, nyugodtan, de titokban azért örült, hogy közönsége van. 
      

      
        A torony tulajdonosa nevetett az ajtóból, ahogy nézte a valószínűtlen társaságot. Egy macskát, aki királynőnek képzelte magát, és a fókákat, akik tisztelettel néztek fel rá. Odavetett egy halat a hullámokba, egy kopasz fóka elkapta, nagy csobbanás jelezte a többiek számára, hogy ő nyert. A macska nyávogott, mintha azt mondaná: „Üdvözöllek titeket, de tudjátok, ki itt a főnök.”
      

      
        A fóka továbbúszott, kedves óriásként, a torony pedig úgy állt ott, ahogy mindig is: csendes szemtanújaként mindenféle váratlan barátságnak.
      

    

  
    
      Második fejezet

      Mike, és az ő békés élete

      
        Fényes reggel köszöntött a világítótoronyra, a levegő sós és ropogós volt. A macska elnyúlt a nap melegítette köveken, félig csukott szemmel. Hirtelen éles rikácsolás töltötte be az eget – néhány sirály körözgetett odafent, veszekedtek egy csillogó kagylón. Az egyik leejtette, közvetlen a macska mancsai elé. 
      

      
        A fókák, ahogy ott pihentek a sekély vízben, érdeklődve emelték fel a fejüket. A macska nyugodtan megszimatolta a kagylót. Megtapogatta a mancsával, majd felnézett a sirályokra, mintha azt mondaná: „Legközelebb valami királynőhöz illőt hozzatok.”
      

      
        Ekkor egy vörös róka jelent meg a dűnék peremén. Kecsesen ült, bundáján megcsillant a nap fénye, éles, szórakozott pillantással nézte a jelenetet. A fókák ugattak, a sirályok köröztek, a macska hajtogatta görbe kis farkát, a kis birodalma nagyon élénk volt ma.
      

      
        A torony tulajdonosa kilépett, a reggeli teája a kezében, és csak mosolygott ezen a gyülekezeten. 
      

      
        – Nem semmi udvartartásod van – mondta a macskának. Az pedig dorombolt egyetértése jeléül. 
      

    

  
    
      Harmadik fejezet

      Egy fiatal fóka megmentése

      
        Egyik hajnalban, amikor a torony fénycsóvája elhalványult a nappali fényben, a macska kétségbeesett kiáltást hallott a partról. Lement a sziklákon, és ott talált egy fiatal fókát, aki egy szakadt halászhálóban vergődött, próbált kiszabadulni. 
      

      
        – Segíts, kérlek!– kiáltotta a fóka. Nagy, sötét szemében rettegés volt. 
      

      
        A macska megmozgatta bajuszát. Tisztában volt vele, hogy képtelen kiszabadítani a fókát, de tudta, mit kell tennie. Odaszaladt a torony ajtajához, kaparta és nyávogott, amíg Mike, a tulajdonos, ki nem nyitotta. 
      

      
        – Mi az, hercegnőm? –kérdezte álmos szemeit dörzsölgetve. De amikor a macska ismét leszaladt a köveken, követte őt.
      

      
        Meglátta a csapdába esett fókát a sekély vízben. 
      

      
        – Tarts ki, kicsim!– mondta Mike kedvesen. Zsebkésével átvágta a hálót, és húzta, húzta, amíg a fóka ki nem szabadult. 
      

      
        A fiatal fóka boldogan ugatott, beterítette vízzel Mike-ot és a macskát, ahogy visszacsobbant a hullámok közé. 
      

      
        – Köszönöm, köszönöm! – kiáltotta.– Sosem fogom elfelejteni nektek!
      

      

      
        Ettől a naptól kezdve a fókák minden reggel jöttek köszönteni a világítótornyot. Kidugták a fejüket a vízből és azt kiáltották: „Jó reggelt, Mike! Jó reggelt, cica!” A macska pedig magasan ült a sziklák tetején, elégedetten tekergette a farkát, Mike pedig nevetett ezeken a szokatlan, ámde hűséges látogatókon. 
      

    

  
    
      Negyedik fejezet

      Diana

      
        Egyik nyáron Diana azt érezte, változásra van szüksége. Csendes helyre vágyott, távol a város végtelen nyüzsgésétől és zajától. Egy barátjától hallott a tengerparti világítótoronyról, ahol egy kedves ember, Mike él a fekete macskájával. Becsomagolt és útra kelt – gondolta, egy rövid kikapcsolódás majd jót tesz neki. 
      

      
        De amint megérkezett, legbelül rögtön otthon érezte magát. A sós szellő, a hullámok, a fókák a part közelében, és a macska, ami rögtön odasétált hozzá és lábaihoz simult, mintha családtag lenne. 
      

      
        Mike melegen üdvözölte. 
      

      
        – Maradjon, amíg csak akar– mondta.
      

      
        Hamarosan azon kapta magát, hogy már a torony konyhájában főzőcskézett. Örömmel sütött kenyeret, főzött laktató pörköltet, készített halételeket a tengerből frissen fogott halakból. Mike mondogatta, hogy napfényt hozott a torony helyiségeibe, és Diana észrevette, hogy Mike mosolya egyre szélesebb.
      

      
        És amikor az állatoknak segítségre volt szüksége –ha egy sirály csőrébe horog akadt, ha egy fóka megvágta az uszonyát, ha egy róka túl közel szimatolt a veszélyhez –, Diana mindig ott volt Mike oldalán. Az állatok úgy tűnt, hogy érzik a törődést, és megbíztak bennük. 
      

      
        Diana napról napra biztosabban érezte, hogy ebből nem csak egy nyaralás lesz. Új életszakasz indul, ahol a szeretet, barátság és a tenger ritmusa vette körül, mint a torony fénycsóvája, nyugalmat sugárzóan és lágyan vezetve.
      

    

  
    
      Ötödik fejezet

      

      Delfinmentés együtt

      
        Kora reggel a fókák hangosabbak voltak, mint szoktak. 
      

      
        – Mike! Gyorsan, gyorsan! 
      

      
        Mike és Diana lefutottak a sziklákon, a macska magasra tartott farokkal mögöttük. A homokban feküdt egy delfin – az éjszakai dagály sodorta partra. Tehetetlenül vergődött, puha bőre gyorsan száradt ki a napon. 
      

      
        – Segítsetek, kérlek! – kiáltotta a delfin, hangjában pánikkal.
      

      
        Nem sokat gondolkodtak. 
      

      
        – Nedvesen kell tartanunk, amíg jön a dagály – mondta Mike. Diana vödrökért szaladt, Mike tengervízzel töltötte ezeket, és együtt locsolták a delfint. 
      

      
        A delfin megkönnyebbülten sóhajtott fel.
      

      
        – Köszönöm, de visszajutok időben?
      

      
        Mike ránézett.
      

      
        – Nem várhatunk a dagályra. Vissza kell tolnunk.
      

      
        Nem volt könnyű, de egymás oldalán Diana és Mike visszatolták a delfint a tengerbe, a hullámok felé. Homok tapadt a ruhájukra, a karjuk fájt, de végül egy hullám elragadta a delfint. Egy végső lökéssel a mélyebb vízbe siklott. 
      

      
        A delfin vidáman csobbant, a víz csillogó szökőkútként szökött a magasba. 
      

      
        – Sosem felejtelek el titeket! – visította, és körözött még egyet, mielőtt eltűnt a tengerben. 
      

      
        A fókák vidáman ugattak. A macska büszkén ült a köveken, farkát tekergetve. Mike odafordult Dianához, kezével kezét simogatta.
      

      
        – Jó kis csapat vagyunk, nem?
      

    

  
    
      Hatodik fejezet

      Mike múltja

      

      
        Mike nem élt mindig egyedül a világítótoronyban. Évekkel ezelőtt volt családja. A felesége épp úgy szerette a tengert, mint ő, és egy kisfiú, aki csodálta a torony fénycsóváját, amire mindig azt mondta, hogy ez az a csillag, ami soha nem szűnik meg. 
      

      
        De a viharok kegyetlenek tudnak lenni. Egy téli éjszakán, amíg Mike a hajót javította, a tenger mindkettőt elragadta. Egy hirtelen hullám, a hajó felborult, és mire Mike odaért, már túl késő volt. Attól az éjszakától kezdve Mike a toronyban maradt, úgy őrizte a fényét, mintha az lenne az utolsó ígéret, amit meg tud tartani.
      

      
        Ezért szeme néha szomorú volt, még akkor is, ha mosolygott. Azért hallgatott olyan figyelmesen a macska nyávogására, a fókák ugatására, vagy bármely történetre, amit Diana mesélt neki, mert a csend egykor elviselhetetlen volt. 
      

      
        De mióta Diana ott volt, ez a nyomasztó csend elszállt. Már könnyedebben nevet. Most Diana főz rá – eddig évekig magányosan étkezett. És amikor együtt segítettek az állatoknak, Diana észrevett valamit a tekintetén: hálát, nem csak a megmentett élőlények miatt, hanem mert Diana visszahozta a fényt az életébe. 
      

    

  
    
      

      Hetedik fejezet

      Meglepetés

      
        A napok a világítótoronyban állandó ritmust vettek fel: főztek Mike-kal, a macska a tűz elé gömbölyödve feküdt, a fókák minden reggel jöttek köszönni, és Sam, a kutya a parton szaladgált és sirályokat üldözött. Diana lánya, Julia elkezdett hétvégenként odalátogatni hozzájuk, magával hozta nevetését és természetes kíváncsiságát. Azonnal megszerette az állatokat, és a macska szokatlan módon engedte neki, hogy megvakargassa a fülét. 
      

      
        Egy ködös délutánon, amíg Julia és Sam a dűnék mellett játszottak, egy alak tűnt fel a horizonton. Először azt hitték, egy utazó. De amikor Mike felnézett, a vödör is kiesett a kezéből. Arca sápadtra változott. 

